PROIECTUL DECIZIEI ETAPEI DE ÎNCADRARE

Nr. 2047 din 23.04.2018

Ca urmare a solicitării de emitere a acordului de mediu adresate de S.C. MIRCEA TRANS CON S.R.L., cu sediul în Mihăilești, Calea București, nr. 7, cam. 2, jud. Giurgiu, înregistrată la A.P.M. Giurgiu cu nr. 2047 din 08.03.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

 A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.04.2018, că proiectul “Construire bazin piscicol”, propus a se realiza în com. Iepurești, sat Bănești, tarla 32, parcela 223/2, NC 32931, jud. Giurgiu, se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 2a);

**1**. *Caracteristicile proiectului:*

1. mărimea proiectului:

Bazinul piscicol Iepurești 3 va fi amplasat in bazinul hidrografic al râului Argeș, in terasa mal stâng a râului Neajlov, la cca. 730.0 m de malul albiei, între două brațe ale cursului de apa Valea Ilfovăț la 40,0 m/88.0 m de malul drept al acestuia, la 1,4 m de DN6(E70) București-Alexandria, la 430.0 m Vest intravilan Bănești, la 1,0 km Sud-Est intravilan Gorneni si la 1,0 km Nord intravilan Stâlpu.

Accesul la amenajarea piscicola se va face din DN 6 București – Alexandria, pe drumurile de exploatare locale, pe distanța de 1,7 km

Exploatarea agregatelor naturale de pe suprafața de 5.44 ha are ca scop realizarea unui bazin piscicol cu suprafața de 4.80 ha, diferența de 0.64 ha reprezentând pilieri de siguranță de 5.0 m fata de drumurile de exploatare, terenurile învecinate si un pilier de siguranță de 10.0 m fata de malul stâng al albiei râului Valea Ilfovăț de pe latura sudica a perimetrului.

 Bazinul piscicol va fi folosit pentru agrement, respectiv pescuit sportiv

Lucrările proiectate constau in realizarea unei amenajări piscicole, rezultata in urma exploatării agregatelor minerale.

# Lucrarile propuse in documentatie se vor desfasura in doua etape:

# etapa I – Exploatarea de agregate minerale;

 **-** etapa a-II-a – Amenajarea piscicola

Coordonatele în sistem STEREO ‘70 ale punctelor care delimitează perimetrul propus pentru exploatare sunt următoarele:

|  |  |  |  |  |  |
| --- | --- | --- | --- | --- | --- |
| Nr. punct | X(N) | Y(E) | Nr. punct | X(N) | Y(E) |
| 1 | 308596.18 | 570122.68 | 10 | 308568.12 | 570251.25 |
| 2 | 308848.38 | 570261.12 | 11 | 308574.24 | 570246.66 |
| 3 | 308758.97 | 570437.56 | 12 | 308582.26 | 570236.34 |
| 4 | 308490.98 | 570290.46 | 13 | 308586.09 | 570227.94 |
| 5 | 308496.85 | 570279.41 | 14 | 308585.70 | 570215.71 |
| 6 | 308505.47 | 570274.17 | 15 | 308578.34 | 570199.35 |
| 7 | 308513.12 | 570274.17 | 16 | 308590.28 | 570165.65 |
| 8 | 308529.16 | 570266.15 | 17 | 308592.58 | 570150.37 |
| 9 | 308540.62 | 570257.36 | 18 | 308592.58 | 570136.61 |

Punctele care delimitează zona de exploatare/bazin piscicol, coordonate STEREO 70:

|  |  |  |  |  |  |
| --- | --- | --- | --- | --- | --- |
| Nr. punct | X(N) | Y(E) | Nr. punct | X(N) | Y(E) |
| A | 308603.97 | 570132.68 | G | 308572.38 | 570260.65 |
| B | 308841.71 | 570263.18 | H | 308581.36 | 570253.86 |
| C | 308756.83 | 570430.68 | I | 308596.12 | 570230.03 |
| D | 308502.09 | 570290.85 | J | 308595.82 | 570213.68 |
| E | 308534.38 | 570274.66 | K | 308588.96 | 570198.52 |
| F | 308544.82 | 570266.63 | L | 308599.98 | 570168.37 |

 Volumul total care se va exploata din perimetrul exploatabil (in interiorul pilierilor) conform cotelor si dimensiunilor proiectate este de 243684.5 mc, din care 229241.5 mc util, si 14443.0 mc coperta (0.3 m), respectiv 187953.5 mc sub nivelul hidrostatic. Rezervele minerale vor fi exploatate in decursul a doi ani de zile

Total perimetru proprietate = 5.44 ha

 Total suprafața bazin = 4.80 ha

 Suprafața pilier bazin = 0.64 ha

 Suprafața luciu apa bazin = 4.70 ha

Decopertarea se realizează cu buldozerul, rezultând un volum total de cca. 14443.0 mc. material de decoperta ce va fi depus in locuri special amenajate (in pilieri) si folosit la amenajarea zonei verde a amenajării piscicole si realizarea digului perimetral de protecție împotriva inundațiilor.

 Exploatarea agregatelor minerale se va face in perimetrul deținut, interzicându-se lucrări de excavații în zona pilierilor.

 Pentru începerea exploatării sunt necesare lucrări de pregătire ce constau in decopertare, executata eșalonat cu ajutorul buldozerului si a încărcătorului frontal.

 Materialul decopertat se va transporta in zona pilierului de protecție perimetral.

Materialul excavat va fi livrat o parte către stația de sortare si o parte prin vânzare directa

Beneficiarul are in dotare următoarele utilaje de baza:

 - un excavator tip KOMATSU cu cupa de 1,2 mc, care va excava materialul atât deasupra nivelului hidrostatic cat si sub acesta;

 - un încărcător frontal tip WOLLA cu cupa de 3,2 mc, utilizat pentru încărcarea materialului excavat in mijloacele de transport;

 - un buldozer S 1500 pentru decopertare si pentru haldarea materialului steril;

 - autobasculante cu capacitatea de 16 t pentru transportul către diverși beneficiari a balastului sau a agregatelor sortate

Având in vedere faptul ca bazinul piscicol este destinat pescuitului sportiv, creșterea peștelui se va face fără furajare, pestele hrănindu-se cu vegetația naturala din lac. Bazinul piscicol se va popula cu peste din specia crapului si carasului de cultura, puietul necesar fiind procurat din ferme specializate. Cantitatea de puiet necesara este de 150-155 kg/ha si are greutatea de 30 g/buc. Pentru bazinul piscicol se vor procura 800.0 kg puiet.

 Apa folosita din pânza freatica, corespunde calitativ pentru creșterea optima peștelui de consum in cultura semi intensiva.

Pentru bazinul piscicol s-a prevăzut: crap de doua veri 30%, crap de trei veri 30%, crap de patru veri 40%.

 Popularea bazinelor piscicole exploatate in regim natural trebuie sa tina seama de ecosistemul specific apelor stagnante si in special de organismele planctonice si bentonice caracteristice.

In cazul arealului in care se situează amplasamentul bazinului, se vor dezvolta natural următoarele specii caracteristice:

1. cumularea cu alte proiecte existente și/sau aprobate – nu este cazul;
2. utilizarea resurselor naturale, în special a solului, a terenului, a apei și a biodiversității:
* agregate minerale – acestea vor fi încărcate direct în autobasculante și transportate la stația de spălare sortare sau comercializate direct;
	+ terenul pe care se va realiza bazinul piscicol va fi afectat ireversibil de lucrările de excavații și amenajare a bazinului piscicol;
	+ agregatele minerale sunt resurse neregenerabile și prin extracția lor aceste resurse naturale nu se mai pot reface;
* alimentarea cu apă a bazinului piscicol se va face natural prin infiltraţii din pânza freatică ceea ce poate duce la afectarea calității și cantității apei subterane din zonă;
1. producţia de deşeuri – în perioada de execuţie a lucrărilor de exploatare vor rezulta deşeuri menajere şi decopertă care se va utiliza pentru nivelat în zona exploatată,
2. poluarea și alte efecte nocive:
* sursele de emisii: extragerea propriu zisă a agregatelor minerale, funcţionarea motoarelor utilajelor de transport;
* sursele de zgomot şi vibraţii: circulaţia autobasculantelor şi autocamioanelor care transportă agregatele;
1. riscul de accident majore și /sau dezastre relevante pentru proiect, inclusiv cele cauzate de schimbări climatice, conform cunoștințelor științifice – pot să apară riscuri pentru mediu dacă nu sunt respectate măsurile propuse pentru protecția factorilor de mediu;
2. riscurile pentru sănătatea umană - prin soluţiile constructive adoptate şi un management corespunzător proiectul nu va implica riscuri pentru sănătatea umană.

**2**. *Localizarea proiectelor:*

2.1. utilizarea existentă a terenului – Certificatul de urbanism nr. 50/07.12.2017, emis de Primaria comunei Iepuresti, judetul Giurgiu; folosința actuală teren extravilan arabil;

2.2. bogăția, disponibilitate, calitatea și capacitatea de regenerare relative ale resurselor naturale din zonă și din subteranul acesteia:

* + terenul pe care se va realiza bazinul piscicol va fi afectat ireversibil de lucrările de excavații și amenajare a bazinului piscicol;
	+ agregatele minerale sunt resurse neregenerabile și prin extracția lor aceste resurse naturale nu se mai pot reface;

2.3. capacitatea de absorbţie a mediului, natural, acordându-se o atenţie specială următoarelor zone:

1. zonele umede, zone riverane, guri ale râurilor – alimentarea cu apă a bazinului piscicol se va face prin infiltraţii din pânza freatică ceea ce poate duce la afectarea calității și cantității apei subterane din zonă;
2. zonele costiere și mediul marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi împădurite;
4. rezervaţii și parcurile naturale – nu este cazul;
5. ariile clasificate sau zonele protejate prin legislaţia în vigoare: nu este cazul;
6. zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul;
7. zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu au fost înregistrate astfel de situaţii;
8. zonele cu o densitate mare a populației: nu este cazul;
9. peisajele și situri importante din punct de vedere istoric, cultural sau arheologic: nu este cazul.

3. Tipurile și caracteristicile impactului potenţial:

1. importanța și extinderea spațială a impactului: zona geografică şi dimensiunea populației care poate fi afectată – proiectul poate avea impact semnificativ asupra terenurilor învecinate;;
2. natura impactului - afectarea factorilor de mediu va fi una redusă, iar impactul asupra mediului nu va fi unul negativ;
3. natura transfrontieră a impactului – nu este cazul;
4. intensitatea şi complexitatea impactului – proiectul poate avea impact semnificativ asupra terenurilor învecinate;
5. probabilitatea impactului – din analiza listei de control rezultă că proiectul propus poate avea un impact semnificativ asupra mediului;
6. debutul, durata, frecvenţa şi reversibilitatea preconizate ale impactului –– posibil impact semnificativ asupra mediului pe o perioadă mare de timp;
7. cumularea impactului cu impactul altor proiecte existente și/sau aprobate - există un impact cumulativ cu efecte semnificative asupra mediului, cu alte bazine piscicole existente și propuse a se realiza în vecinătate;
8. posibilitatea de reducere efectivă a impactului - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul, conform decizie etapei de evaluare iniţială nr. 2047 din 16.03.2018.

Pe parcursul derulării procedurii de evaluare a impactului asupra mediului publicul interesat de proiectul propus a fost informat despre solicitarea acordului de mediu, de către:

* A.P.M. Giurgiu – afişare pe pagina web în data de 16.03.2018;
* SC MIRCEA TRANS CON SRL – publicare în ziarul „Jurnal Giurgiuveanul” din data de 22.03.2018 şi afişare la sediul Primăriei Iepurești în data de 12.04.2017.

Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei.

Prezenta decizie poate fi contestată în conformitate cu prevederile H.G. nr. 445/2009, art. 24, 25 şi 29 şi ale Legii Contenciosului Administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ

“Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e) din H.G. nr. 445/2009, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 24 din H.G. nr. 445/2009 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 zile de la data înregistrării acestei la acea autoritate.

Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă”.